CELEX: 62019TN0804
Language: da
Date: 2019-11-20 00:00:00
Title: Sag T-804/19: Sag anlagt den 20. november 2019 – HC mod Kommissionen

17.2.2020   
            
            
               DA
            
            
               Den Europæiske Unions Tidende
            
            
               C 54/52
            
         
      Sag anlagt den 20. november 2019 – HC mod Kommissionen
      (Sag T-804/19)
      (2020/C 54/58)
      Processprog: engelsk
      
         Parter
      
      
         Sagsøger: HC (ved advokaterne G. Pandey og V. Villante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 29. august 2019 fra Det Europæiske Personaleudvælgelseskontor (EPSO) om afslag på sagsøgerens klage i henhold til artikel 90, stk. 2, i vedtægten for tjenestemænd i Den Europæiske Union, indgivet den 17. april 2019, herunder afslaget på kravet om en erstatning på 50 000 EUR.
               
            
                  —
               
               
                  Annullation af EPSO’s/udvælgelseskomitéens afgørelse af 21. marts 2019 om afslag på sagsøgerens ansøgning om en fornyet gennemgang af udvælgelseskomitéens afgørelse om ikke at give ham adgang til udvælgelsesprøvens næste fase.
               
            
                  —
               
               
                  Annullation af afgørelsen af 28. januar 2019 på EPSO’s online-konto om ikke at opføre sagsøgeren på den foreløbige liste over tjenestemænd udvalgt med henblik på udvælgelsesprøven EPSO/AD/363/18.
               
            
                  —
               
               
                  Annullation af meddelelsen om almindelig udvælgelsesprøve EPSO/AD/363/18, offentliggjort den 11. oktober 2018, (1) og, i dens helhed, af den deraf følgende foreløbige liste over tjenestemænd udvalgt til at deltage i førnævnte udvælgelsesprøve og/eller påstand om, at den erklæres ulovlig og at den ikke finder anvendelse over for sagsøgeren i henhold til artikel 277 TEUF.
               
            
                  —
               
               
                  Sagsøgte tilpligtes at betale sagsøgeren en erstatning på 50 000 EUR for det tab, han har lidt som følge af de førnævnte anfægtede afgørelser.
               
            
                  —
               
               
                  Om fornødent fastslås det indledningsvis, at tjenestemandsvedtægtens artikel 90 er ugyldig og ikke finder anvendelse under denne sag i henhold til artikel 277 TEUF.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at der er anlagt et åbenbart urigtigt skøn hvad angår sagsøgerens erhvervserfaring og, i denne sammenhæng, at forpligtelsen til at begrunde afgørelsen ikke blev overholdt og at artikel 25 i vedtægten for tjenestemænd i Den Europæiske Union og artikel 296 TEUF er tilsidesat.
               
            
                  2.
               
               
                  Andet anbringende om tilsidesættelse af artikel 41 i Den Europæiske Unions charter om grundlæggende rettigheder og af sagsøgerens ret til at blive hørt og, i denne sammenhæng, tilsidesættelse af begrundelsespligten og af artikel 296 TEUF.
               
            
                  3.
               
               
                  Tredje anbringende om tilsidesættelse af artikel 1, artikel 2, artikel 3 og artikel 4 i forordning nr. 1 af 1958 (2), og, i denne sammenhæng, tilsidesættelse af vedtægtens artikel 1d og artikel 28 samt af artikel 1, stk. 1, litra f), i bilag III til vedtægten og af princippet om ligebehandling og af princippet om forbud mod forskelsbehandling.
               
            
                  4.
               
               
                  Fjerde anbringende om, at talent screener er ulovlig i lyset af vedtægtens artikel 1d, artikel 4, artikel 7 og artikel 29.
               
            
         (1)  EUT 2018, C 368A, s. 1.
      
         (2)  Forordning nr.1 om den ordning, der skal gælde for Det europæiske økonomiske Fællesskab på det sproglige område (den danske specialudgave: serie I bind 1952-1958 s. 59).